stanford-oval/wikipedia huggingface dataset:
ג'יימס פראט וג'ון סמית'
לקריאה נוספת

Cocks, Dr Harry (2010). Nameless Offences, Homosexual Desire in the 19th Century. I.B.Taurus & Co. ISBN 9781848850903.
Cook, Matt; Mills, Robert; Trumback, Randolph; Cocks, Harry (2007). A Gay History of Britain: Love and Sex Between Men Since the Middle Ages. Greenwood World Publishing. ISBN 1846450020.
Lauterbach, Frank; Alber, Jan (2009). Stones of Law, Bricks of Shame: Narrating Imprisonment in the Victorian Age. University of Toronto Press. ISBN 0802098975.
Upchurch, Charles (2009). Before Wilde: Sex between Men in Britain's Age of Reform. University of California Press. ISBN 0520258533.
Rictor Norton, ed. (12 בספטמבר 2014). "The Trial of James Pratt and John Smith, 1835". Homosexuality in Nineteenth-Century England: A Sourcebook. {{cite book}}:  (עזרה)
ברווז נהרות

| ברווז נהרות |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזי צדפות
סוג:: Merganetta
מין:: ברווז נהרות
שם מדעי
 Merganetta armata ‏גולד, 1842
תחום תפוצה


ברווז נהרות (שם מדעי: Merganetta armata) הוא מין עוף מים ממשפחת הברווזיים החי באמריקה הדרומית בעיקר באזור הרי האנדים. זהו המין היחידי בסוגו.
ברווז זה התגלה ב-1842 על ידי החוקר ג'ון גולד (John Gould‏; 1881-1804) ונחשב למין בתת-משפחת ברווזי צדפות יחד עם הטדורנה והברווז הכחול (Hymenolaimus malacorhynchos) מאוסטרליה, לאחר שהיה חבר בתת-המשפחה Cairininae שבוטלה.
אורכו של ברווז זה 43–46 ס"מ ומשקלו 315–440 גרם. הזכר בעל נוצות חומות עם פלג גוף עליון שחור ומקור אדום ורגליים אדומות. לעומת הזכר הנקבות קטנות יותר וצבען לבן עם 2 פסים שחורים לאורך הראש והעיניים עד הצוואר והבטן והכנפיים מפוספסות בפסים דקים שחורים והכנפיים חומות, אך כמו לזכרים גם מקורן ורגליהן אדומות. מבנה גופם של הברווזים מוארך מעט ומתאים לשחייה מהירה והמקור גם דק.
הם נפוצים רק בהרי האנדים מקולומביה בצפון עד לארץ האש בארגנטינה בדרום. הם חיים בנהרות ההר ומקננים במערות הרריות ואזורים מוגנים נוספים. הם שחיינים חזקים שלא חוששים גם ממי שלגים קפואים, אך מעופפים חלשים ולא תמיד זהירים. מזונם העיקרי הוא חסרי חוליות תת-מימיים בתוספת חולייתנים קטנים שנמצאים.
הברווזים נמצאים בירידה עקב פגיעה במקור תזונתם על ידי דגי טרוטה פולשים, זיהום, הרס יערות וסכירת נהרות לתחנות כוח. עם זאת האוכלוסייה נחשבת ליציבה כיום.
תת-מינים

Merganetta armata armata
Merganetta armata berlepschi
Merganetta armata colombiana
Merganetta armata garleppi
Merganetta armata leucogenis
Merganetta armata turneri
הערות שוליים

↑  ברווז נהרות באתר הרשימה האדומה של IUCN
ג'וני מור

| --- | --- |
 לידה:  31 במרץ 1958  (בן 66) אלטונה, פנסילבניה, ארצות הברית
 עמדה:  רכז
 גובה:  1.85 מטרים
 מכללה:  אוניברסיטת טקסס
 דראפט:  בחירה מספר 43, 1979 סיאטל סופרסוניקס
 קבוצות כשחקן
 1980–1987 1987 1989 1989–1990 1992:  סן אנטוניו ספרס ניו ג'רזי נטס טלסה פאסט ברייקרס סן אנטוניו ספרס ז'ירונה
ג'ון בראיין "ג'וני" מור (באנגלית: John Brian "Johnny" Moore; נולד ב-31 במרץ 1958) הוא כדורסלן עבר אמריקאי, אשר היה פעיל בין השנים 1980–1992. ממוצעיו הכוללים לאורך 9 עונותיו בליגת ה-NBA הם 9.4 נקודות, 7.4 אסיסטים, 3.0 ריבאונדים ו-2.0 חטיפות למשחק.
במרץ 1998 הופרשה גופייתו, עם המספר "00", על ידי קבוצת סן אנטוניו ספרס.
קריירת משחק > קריירת מכללות

מור נולד וגדל בעיר אלטונה שבפנסילבניה, ובין השנים 1975–1979 למד באוניברסיטת טקסס באוסטין. ב-4 עונותיו בקבוצת הכדורסל של האוניברסיטה רשם ממוצעים כוללים של 13.2 נקודות ו-6.4 אסיסטים למשחק, ובסיום עונתו האחרונה נבחר לחמישיית העונה של המחוז הדרום-מערבי (SWC).
קריירת משחק > סן אנטוניו ספרס

בדראפט ה-NBA‏ 1979 נלקח מור בבחירה ה-43 על ידי סיאטל סופרסוניקס, ומיד נמכר לסן אנטוניו ספרס. בשנים הבאות היה אחד המוסרים והחוטפים המובילים ב-NBA; בעונת 1981/1982 היה מלך האסיסטים של ה-NBA עם 9.6 אסיסטים למשחק; בעונת 1982/1983 ניצב במקום השני בליגה באסיסטים (9.8) ובמקום השלישי בחטיפות (2.5); ובעונת 1984/1985 ניצב במקום השלישי באסיסטים (10.0) ובמקום השני בחטיפות (2.8). בשלושה משחקים שונים מסר מור 20 אסיסטים, ופעם אחת רשם 10 חטיפות באותו משחק. ב-8 בינואר 1985 כמעט השיג קוואדרופל-דאבל במשחק מול גולדן סטייט ווריורס, כשהעמיד שורה סטטיסטית של 26 נקודות, 13 אסיסטים, 11 ריבאונדים ו-9 חטיפות.
לאורך פלייאוף 1983, בו העפילה סן אנטוניו לגמר האזור המערבי, קלע מור 22.5 נקודות למשחק והוביל את כל שחקני ה-NBA בממוצעי אסיסטים (14.6) וחטיפות (2.5) למשחק, כמו גם באחוזי קליעה מהשלוש (52.9%).
קריירת משחק > השנים האחרונות

בשנת 1986 חלה מור בפטרת נדירה בשם Coccidioidomycosis ("קדחת העמק"), אשר גרמה לו להחמיץ משחקים רבים בעונות 1986 ו-1987. בשתי העונות הבאות שיחק לתקופות קצרות בניו ג'רזי נטס וב"טלסה פאסט ברייקרס" מליגת ה-CBA בטרם חזר לסן אנטוניו בעונת 1989/1990. בשנת 1992 חזר מפרישתו ושיחק בחמישה משחקים עבור קבוצת ז'ירונה הספרדית, בטרם פרש ממשחק באופן סופי.
הערות שוליים

↑  סטטיסטיקות ה-NBA של מור, באתר basketball-reference.com
1 2  ג'וני מור - האביר האפל של סן אנטוניו, באתר poundingtherock.com,‏ 14 באוגוסט 2017
↑  סטטיסטיקות המכללות של מור, באתר sports-reference.com
↑  רשימת הנבחרים בדראפט 1979, באתר basketball-reference.com
↑  סטטיסטיקות המשחק בין הספרס לווריורס, באתר basketball-reference.com
↑  BASKETBALL THERAPY, באתר slamonline.com,‏ 5 בדצמבר 2011
↑  ג'וני מור: ה-00 של קדחת העמק, באתר endesabasketlover.com,‏ 1 במאי 2014
בוריס בליאקוב

בוריס ואדימוביץ' בליאקוב (ברוסית: Борис Вадимович Беляков; נולד ב-7 באוגוסט 1987) הוא מדינאי ודובר רוסי, המשמש כדובר ראש ממשלת רוסיה.
קריירה

בוריס הוא בוגר הפקולטה לניהול של המכון לכלכלה, ניהול ומשפט של האוניברסיטה הממלכתית ההומניטארית. שנים רבות עבד ברשות המס הפדרלית ועסק ביחסי הרשות עם התקשורת ושימש כדובר שירות המיסים הפדרלי הרוסי ושימש כיועצו של מנהל הרשות.
בינואר 2020 מונה על ידי מיכאיל מישוסטין לתפקיד דובר ראש הממשלה, בעקבות התפטרות ממשלת מדבדב השנייה וכינון ממשלת מישוסטין.
הערות שוליים

1 2  צו ממשלת הפדרציה הרוסית על מינויו
↑  Пресс-секретарем премьера Мишустина стал Борис Беляков, קומסומולסקאיה פרבדה
1 2  Пресс-секретарем премьера РФ назначен Борис Беляков
ערך זה הוא קצרמרבנושא רוסים. אתם מוזמנים לתרום לוויקיפדיה ו.
בוריס ארונסון

| --- | --- |

 לידה:  15 באוקטובר 1900 ניז'ין, האימפריה הרוסית 
 פטירה:  16 בנובמבר 1980 (בגיל 80) מנהטן, ארצות הברית 
 מקום לימודים:  בית הספר לאמנות של קייב 
 הושפע על ידי:  איוואן סלזניוב 
 פרסים והוקרה:  מלגת גוגנהיים (1950)  Tony Award for Best Scenic Design (1971)  Tony Award for Best Scenic Design (1972)  Tony Award for Best Scenic Design (1969)  Tony Award for Best Scenic Design (1951)  Tony Award for Best Scenic Design (1967)  Tony Award for Best Scenic Design (1976) 
 
בוריס ארונסון באנגלית: Boris Aronson‏ (15 באוקטובר 1898 – 16 בנובמבר 1980) היה אמן יהודי אמריקאי ממוצא רוסי, מעצב תפאורה לתיאטרון בתיאטראות ברודוויי ולתיאטרון היידיש. זכה בפרס טוני לעיצוב תפאורה שש פעמים בקריירה שלו.
קורות חיים

בנו של רב, ארונסון נולד בקייב שבאימפריה הרוסית (אוקראינה), ונרשם בצעירותו לבית הספר לאמנות. ארונסון הפך לשוליה של המעצבת אלכסנדרה אקסטר, שהכירה לו את הבמאים וסבולוד מאיירהולד ואלכסנדר טאירוב, שהשפיעו עליו. שלושת יוצאי התיאטרון והאמנות האלה היו חסידי האסכולה הקונסטרוקטיביסטית ברוסיה, בניגוד לגישה של הריאליזם של קונסטנטין סטניסלבסקי, והם שכנעו את ארונסון לאמץ את הסגנון הקונסטרוקטיביסטי.
ארונסון עבד כמה שנים במוסקבה ובגרמניה. בברלין הציג בגלריה של ואן דימן "תערוכה ראשונה לאמנות רוסית", לצד הקונסטרוקטיביסטים אל ליסיצקי ונחום גאבו, שהציגו את הקונסטרוקטיביזם למערב. הוא כתב שני ספרים בברלין, על מארק שאגאל ואמנות גרפית יהודית, לפני שהשיג ויזת מהגרים לאמריקה ב-1923. הוא עבר ללואר איסט סייד בניו יורק והחל לעצב תפאורות ותלבושות עבור תאטרונים ניסיוניים. וכן עיצב לתיאטראות ביידיש, כולל תיאטרון אונסר, תיאטרון שילדקראוט, ובעיקר תיאטרון היידיש לאמנות של מוריס שוורץ.
הוא זכה לתהילה בקהילה היהודית בניו יורק כשעיצב תפאורה מ-1926 למחזה "הדיבר העשירי" של אברהם גולדפילמנט. במהלך שנות ה-30 הוא עבד על הפקות של תיאטרון כולל יצירות של קליפורד אודטס וארווין שו.
בין השנים 1934 ל-1952 עיצב ארונסון סצנות, תלבושות ותאורה עבור שלושים וארבע הצגות ושלושה מחזות זמר בברודוויי (כולל עיצובו למה שנחשב ל"מחזמר הקונספט" הראשון, "חיי האהבה" של קורט וייל ואלן ג'יי לרנר). הוא המשיך לעבוד בברודוויי עד שנות ה-60 וה-70 עם מחזות זמר כולל "כנר על הגג", "דו-רה-מי" (שעבורם חזר ארונסון להתנסותו הקודמת עם תיאטרון יהודי), וכן עיצב את "קברט", "זורבה", ו"פסיפיק".
ב-1945 התחתן עם המעצבת ליסה יאלובץ ארונסון (1920–2013), בתו של המנצח המוזיקלי היינריך יאלובץ. היא עזרה לבוריס בעיצוב של רבות מהפקות שלו.
ארונסון עיצב תפאורות גם עבור מטרופוליטן אופרה ולהקות בלט, כולל הפקת "מפצח האגוזים" בכוריאוגרפיה של מיכאיל ברישניקוב. הוא גם היה אמן לא תיאטרלי, שעבד כצייר וכפסל. בזמן מותו ב-1980, הוא היה חבר בקהילת התיאטרון והאמנות של ניו יורק ואחד ממעצביה.
בשנת 1979, שנה לפני מותו, הוכנס ארונסון להיכל התהילה של התיאטרון האמריקאי.
הערות שוליים

↑  archives.nypl.org -- Boris Aronson papers and designs, archives.nypl.org
↑  Biographical sketch for Boris Aronson
↑  "Interview with Lisa Jalowetz Aronson". Black Mountain Research. Freie Universitat Berlin. June 10, 2015. Archived from the original on June 10, 2015. Retrieved March 10, 2021.
↑  Simonson, Robert (May 16, 2013). "Lisa Jalowetz Aronson, Designer and Wife of Boris Aronson, Dies at 93". Playbill. Archived from the original on February 14, 2019. Retrieved March 10, 2021.
↑  "Theater Hall of Fame Enshrines 51 Artists; Great Things and Blank Walls". The New York Times (באנגלית). נבדק ב-2023-02-15.
| --- | --- |
בקרת זהויות :  NLI: 987007257816705171  BIBSYS: 14013944  BnF: cb162662833 (data)  GND: 118848402  ISNI: 0000 0003 6946 0374  LCCN: n81081860  LNB: 000293066  NTA: 067535305  RKD: 2580  SNAC: w66q2r0s  SUDOC: 183951093  ULAN: 500042412  VIAF: 77638133   WorldCat (עם VIAF): 77638133
ג'וני מאר

| --- | --- |

ג'וני מאר, 2012
 לידה:  31 באוקטובר 1963 (בן 60) ארדוויק, מנצ'סטר, הממלכה המאוחדת
 שם לידה:  ג'ון מרטין מאהר
 שם במה:  Johnny Marr 
 מוקד פעילות:  הממלכה המאוחדת 
 תקופת הפעילות:  מ-1982
 מקום לימודים:  מנצ'סטר קולג' 
 סוגה:  רוק אלטרנטיבי, ג'אנגל פופ, אינדי רוק, אינדי פופ, דאנס אלטרנטיבי 
 שפה מועדפת:  אנגלית 
 כלי נגינה:  גיטרה 
 חברת תקליטים:  ראף טרייד 
 פרסים והוקרה:  MOJO Awards 
 www.johnny-marr.com
 פרופיל ב-IMDb
 
ג'וני מאר (באנגלית: Johnny Marr; נולד בשם ג'ון מרטין מאהר ב-31 באוקטובר 1963 בארדוויק, מנצ'סטר, הממלכה המאוחדת) הוא גיטריסט, קלידן, נגן הרמוניקה וזמר אנגלי. פרסומו העיקרי בא לו בשנות השמונים של המאה העשרים בעת שניגן בלהקת הסמית'ס בגיטרה. יחד עם מוריסי, חברו ללהקה, הוא כתב את מרבית שיריה. כיום מתגורר מאר בפורטלנד, אורגון. שם ניגן בלהקת "מודסט מאוס" מ-2006. ב-2008 הצטרף ללהקת The Cribs.
הוא נחשב לאחד הגיטריסטים הגדולים בהיסטוריה והוצב במקום ה-51 ברשימת 100 הגיטריסטים הטובים בכל הזמנים של מגזין הרולינג סטון (פורסם ב-2011).
בילדותו שאף מאר להיות שחקן כדורגל מקצועני, ואף נבחן במועדון הכדורגל מנצ'סטר סיטי. באחד הראיונות עמו סיפר מאר "הייתי טוב מספיק בשביל הסיטי, אבל הם לא חזרו אלי, אולי משום שהייתי השחקן היחיד שם שהתאפר בעיפרון עיניים".
הסמית'ס

להקת הסמית'ס נוסדה בתחילת 1982 על ידי מאר וחברו ממנצ'סטר סטיבן פטריק מוריסי, שאז עדיין התקרא בשמותיו הפרטיים. מאר צירף את חברו אנדי רורק כבסיסט והלהקה הוחתמה בלייבל האינדי "ראף טרייד רקורדס". הסינגל הראשון "Hand in Glove" יצא ב-13 במאי 1983 ופחות משנה לאחר מכן יצא תקליט הבכורה "The Smiths" שהגיע למקום השני במצעד הבריטי. בתחילת 1985 יצא האלבום השני של הלהקה, "Meat is Murder" שהתאפיין בתכנים פוליטיים יותר. אלבום זה הגיע למקום הראשון במצעד הבריטי. במהלך השנה יצאה הלהקה לסיבובי הופעות ארוכות בבריטניה ובארצות הברית ועבדה על האלבום הבא, "The Queen is Dead".
עם זאת, חילוקי דעות משפטיים עם ראף טרייד עיכבו את האלבום בכשבעה חודשים, לאחר שנסתיימה העבודה עליו בנובמבר 1985. מאר סבל מלחץ רב בשל סיבובי ההופעות המתמשכים ובראיונות מאוחרים יותר התלונן כי בתקופה זו עמד בפני קריסה ושתה כמויות גדולות של אלכוהול. רורק פוטר מהלהקה בתחילת 1986 בשל התמכרותו להרואין. אף על פי שהלהקה המשיכה להצליח במכירות ובהופעות, היחסים בין מאר למוריסי נעשו מתוחים יותר ויותר. מאר עזב בפועל את הלהקה באוגוסט 1987 אך לא נמצא לו מחליף הולם. לאחר צאת האלבום הרביעי והאחרון של הסמית'ס "Strangeways, Here We Come" בספטמבר 1987, התפרקה הלהקה סופית. רצונו של מאר לעבוד גם עם אמנים אחרים הפריע למוריסי, ואילו מאר תוסכל מקבעונותיו המוזיקליים של מוריסי ובמיוחד מחיבתו לגרסאות כיסוי של אמנים משנות השישים כסילה בלאק. בראיון בשנת 1989 טען מוריסי כי העדר מנהל ללהקה בשילוב עם בעיות כספיות הם גורמי הפירוק.
למרות מספר ניסיונות ויוזמות במהלך השנים, סירבו חברי הלהקה להתאחד לשם הופעה משותפת. בריאיון ל BBC באוקטובר 2007 רמז מאר כי איחוד עתידי הוא מן האפשר וכי "דברים מוזרים מזה אירעו בעבר, אולי זה יקרה בעוד 10 או 15 שנים, אבל כעת אני עושה את הקטע שלי ומוריסי את שלו, אז זו בעצם התשובה".
סגנונו של מאר בגיטרה השפיע רבות על נגנים אחרים ממנצ'סטר, כמו ג'ון סקוויר מהסטון רוזס, ואד או'בריאן מרדיוהד.
לאחר הסמית'ס

לאחר פירוק הסמית'ס, שב מאר לעסקי המוזיקה ב-1989. אז הוא שיתף פעולה עם ברנרד סאמנר מניו אורדר וניל טננט מפט שופ בויז ליצירת הלהקה "אלקטרוניק" שהוציאה 3 אלבומים בעשור שלאחר מכן. מאר ניגן גם בלהקת The The בין 1989 ו-1993, ושיתף פעולה עם הרכבים ואמנים כפריטנדרס, בילי בראג, בק ונוספים. בשנת 2000 יסד להקה משלו בשם Johnny Marr and the Healers שזכתה להצלחה צנועה. ב-2006 מאר הצטרף ללהקה האמריקנית Modest Mouse. יחד עם הסולן הראשי של הלהקה, הוא כתב כמה מהשירים מאלבומם We Were Dead Before the Ship Even Sank. האלבום העפיל למקום הראשון במצעד הבילבורד. עבור מאר, הייתה זו הפעם הראשונה בראש מצעד הפזמונים בארצות הברית.
הוא גם פעל כמפיק, נגן הופעות והקלטות וכותב שירים.
ב-2013 יצא אלבום הסולו הראשון שלו, "The Messenger". ב-2014 הוא הוציא אלבום סולו נוסף, "Playland" וב-2018 הוציא את האלבום "Call the Comet".
הערות שוליים

↑  Johnny Marr – ‘Playland’ Album Review, NME
| --- | --- |
בקרת זהויות :  NLI: 987007325762005171  PLWABN: 9810537316705606  BNE: XX1542823  BnF: cb14001462m (data)  GND: 119415070  ISNI: 0000 0000 7839 1591  LCCN: n93028393  MusicBrainz: ff621094-2a76-401f-8398-b75b5fd2be24  NKC: xx0176012  NTA: 072777036  SUDOC: 156839849  VIAF: 24798124   WorldCat (עם VIAF): 24798124
בית הקברות היהודי בשידלוב

| --- | --- |

מצבות מבית הקברות היהודי של שידלוב, המוחזקות בבית הכנסת בשידלוב
 פרטי בית הקברות
 תאריך הקמה:  1470 
 תאריך סגירה:  1942 
 קואורדינטות:  50°35′26″N 21°00′10″E﻿ / ﻿50.590555555556°N 21.002777777778°E﻿ / 50.590555555556; 21.002777777778
  (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבית הקברות היהודי בשידלוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבית הקברות היהודי בשידלוב
 
בית הקברות היהודי של שידלוב (בפולנית: Cmentarz żydowski w Szydłowie) היה בית קברות של יהודי שידלוב בדרום פולין. 
הוא הוקם בשנת 1470. הוא נמצא קרוב לנחל צייקונץ, בצד הימני של הדרך המובילה משידלוב לחמיילניק. בית הקברות נהרס בימי מלחמת העולם השנייה. ההלווייה האחרונה התקיימה בו בשנת 1942. כעת שטחו מכוסה פרדסים ושדות פרטיים. מצבות ששרדו ממנו מוצגות בבית הכנסת של שידלוב. ייתכן שיש עדיין שרידי מצבות גם בשטח בית הקברות לשעבר.
לקריאה נוספת

Przemysław Burchard: Pamiątki i zabytki kultury żydowskiej w Polsce. Warszawa: 1990, עמודים 146-145.
Mapa WIG Staszów Pas 46 Słup 32 Warszawa 1938
ג'ורדן קלארקסון

| --- | --- |

קלארקסון בשנת 2019
 לידה:  7 ביוני 1992 (בן 32) טמפה שבפלורידה, ארצות הברית
 עמדה:  רכז, קלע
 גובה:  1.91 מטרים
 מספר:  00
 מכללה:  אוניברסיטת טלסה אוניברסיטת מיזורי
 דראפט:  בחירה מספר 46, 2014 וושינגטון ויזארדס
 קבוצות כשחקן
 2014–2018 2018–2019 2019–:  לוס אנג'לס לייקרס קליבלנד קאבלירס יוטה ג'אז
 הישגים כשחקן
 חמישיית הרוקיז של העונה ב-NBA‏ (2015)   השחקן השישי של העונה ב-NBA‏ (2021)
ג'ורדן טיילור קלארקסון (באנגלית: Jordan Taylor Clarkson; נולד ב-7 ביוני 1992) הוא כדורסלן אמריקאי-פיליפיני המשחק בקבוצת יוטה ג'אז מליגת ה-NBA. מאז קיץ 2018 חבר קלארקסון בנבחרת הפיליפינים בכדורסל כמתאזרח.
נעורים וקריירת מכללות

קלארקסון נולד בטמפה שבפלורידה ועבר עם משפחתו לאוסטין ולסן אנטוניו שבטקסס. אביו מייק קלארקסון הוא אמריקאי אפריקאי ואמו אנט דייוויס היא ילידת הפיליפינים. בגיל צעיר התגרשו הוריו והוא גדל עם אמו וסבתו. שיחק כדורסל בנבחרת תיכון קארן וגנר בסן אנטוניו שניצחה ב-105 מ-119 משחקים בשלוש שנותיו בקבוצה. בשנתו האחרונה בתיכון נבחר לשחקן השנה של התיכונים בטקסס.
ב-2010 החל ללמוד באוניברסיטת טלסה באוקלהומה ושיחק שנתיים בנבחרת הכדורסל של האוניברסיטה. ב-2012 עבר לאוניברסיטת מיזורי ובמשך שנה לא שיחק בקבוצת הכדורסל שלה בשל מגבלות ה-NCAA באשר לשיתוף שחקנים שעברו מכללה. בעונת 2013/2014 רשם ממוצע של 17.5 נקודות ונבחר לחמישייה השנייה של ליגת ה-SEC בה משחקת מיזורי. בתום העונה בחר לא לשוב ללימודים ולהעמיד עצמו לבחירה בדראפט ה-NBA.
קריירה ב-NBA > לוס אנג'לס לייקרס

קלארקסון נבחר על ידי וושינגטון ויזארדס בבחירה מס' 46 בסיבוב השני של דראפט 2014. מיד לאחר מכן הועבר בטרייד ללוס אנג'לס לייקרס בתמורה להסדר כספי. במהלך המחצית הראשונה של עונת 2014/2015 ב-NBA שיחק כשחקן מחליף בחלק ממשחקי הקבוצה ובחלק מהזמן שיחק עבור קבוצת לוס אנג'לס די-פנדרס מליגת הפיתוח של ה-NBA. לקראת סוף ינואר 2015 הפך לשחקן פותח קבוע בחמישייה של הלייקרס ונהיה לקלע הבולט של הקבוצה. בין השאר השיג שיא אישי של 30 נקודות במשחק מול אוקלהומה סיטי ת'אנדר ובשני ערבים רצופים השיג דאבל-דאבל של נקודות ואסיסטים במשחקים מול פילדלפיה 76' (26 נקודות, 11 אסיסטים וכן 6 ריבאונדים) ומול ניו אורלינס פליקנס (18 נקודות, 10 אסיסטים וכן 7 ריבאונדים). בתום העונה נבחר לחמישיית הרוקיז של העונה ב-NBA.
קריירה ב-NBA > קליבלנד קאבלירס

ב-8 בפברואר 2018 עבר קלארקסון לקליבלנד קאבלירס אחרי טרייד שהעביר אותו ואת לארי נאנס ג׳וניור לקליבלנד, בתמורה לאייזיאה תומאס, צ'אנינג פריי ובחירת דראפט בסיבוב הראשון.
קריירה ב-NBA > יוטה ג'אז

בדצמבר 2019 הועבר בטרייד ליוטה ג'אז, בתמורה לדנטה אקסום ושתי בחירות דראפט עתידיות. בנובמבר 2020 חתם על הארכת חוזה ביוטה ל-4 עונות נוספות, עבור כ-52 מיליון דולר.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | לייקרס | 59 | 38 | 25.0 | 0.448 | 0.314 | 0.829 | 3.2 | 3.5 | 0.9 | 0.2 | 11.9 |
| 2015/2016 | לייקרס | 79 | 79 | 32.3 | 0.433 | 0.347 | 0.804 | 4.0 | 2.4 | 1.1 | 0.1 | 15.5 |
| 2016/2017 | לייקרס | 82 | 19 | 29.2 | 0.445 | 0.329 | 0.798 | 3.0 | 2.6 | 1.1 | 0.1 | 14.7 |
| 2017/2018 | לייקרס | 53 | 2 | 23.7 | 0.448 | 0.324 | 0.795 | 3.0 | 3.3 | 0.7 | 0.1 | 14.5 |
| 2017/2018 | קליבלנד | 28 | 0 | 22.6 | 0.456 | 0.407 | 0.810 | 2.1 | 1.7 | 0.7 | 0.1 | 12.6 |
| 2018/2019 | קליבלנד | 81 | 0 | 27.3 | 0.448 | 0.324 | 0.844 | 3.3 | 2.4 | 0.7 | 0.2 | 16.8 |
| 2019/2020 | קליבלנד | 29 | 0 | 23.0 | 0.442 | 0.371 | 0.884 | 2.4 | 2.4 | 0.6 | 0.3 | 14.6 |
| 2019/2020 | יוטה | 42 | 2 | 24.7 | 0.462 | 0.366 | 0.785 | 2.8 | 1.6 | 0.7 | 0.2 | 15.6 |
| 2020/2021 | יוטה | 68 | 1 | 26.7 | 0.425 | 0.347 | 0.896 | 4.0 | 2.5 | 0.9 | 0.1 | 18.4 |
| 2021/2022 | יוטה | 79 | 1 | 27.1 | 0.419 | 0.318 | 0.828 | 3.5 | 2.5 | 0.8 | 0.2 | 16.0 |
| 2022/2023 | יוטה | 61 | 61 | 32.6 | 0.444 | 0.338 | 0.816 | 4.0 | 4.4 | 0.5 | 0.2 | 20.8 |
| קריירה |  | 661 | 203 | 27.5 | 0.440 | 0.338 | 0.826 | 3.4 | 2.7 | 0.8 | 0.2 | 15.9 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | קליבלנד | 19 | 0 | 15.1 | 0.301 | 0.239 | 0.833 | 1.7 | 0.7 | 0.4 | 0.2 | 4.7 |
| 2019/2020 | יוטה | 7 | 0 | 28.6 | 0.464 | 0.347 | 1.000 | 3.4 | 2.1 | 0.9 | 0.0 | 16.7 |
| 2020/2021 | יוטה | 11 | 0 | 27.1 | 0.406 | 0.351 | 0.962 | 3.1 | 1.5 | 0.6 | 0.3 | 17.5 |
| 2021/2022 | יוטה | 6 | 0 | 28.3 | 0.548 | 0.375 | 0.889 | 3.2 | 1.3 | 0.5 | 0.2 | 17.5 |
| קריירה |  | 43 | 0 | 22.2 | 0.413 | 0.329 | 0.933 | 2.5 | 1.2 | 0.6 | 0.2 | 11.7 |
הערות שוליים

↑  Jordan Clarkson, the Lakers’ Fil-Am sniper, אתר sports.inquirer.net, ‏18 במרץ 2015
↑  יוטה מצרפת את קלארקסון, באתר הקבוצה, 24 בדצמבר 2019
↑  קלארקסון סיכם על הארכת חוזה ביוטה, באתר ה-NBA,‏ 23 בנובמבר 2020
ברווז מצויץ

| ברווז מצויץ |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: ברווז מצויץ
מין:: ברווז מצויץ
שם מדעי
 Lophonetta specularioides ‏קינג, 1828
תחום תפוצה


ברווז מצויץ (שם מדעי: Lophonetta specularioides) הוא מין של ברווז טרופי המצוי באמריקה הדרומית והוא בעל ציצה לראשו. מין זה יחיד בסוג Lophonetta, אך בעבר שויך לסוג ברווז.
אורכו 50-60 ס"מ ומשקלו 0.9-1.1 ק"ג. הוא בעל נוצות חומות כהות על הראש, הכנפיים והזנב, הצוואר לבן ועל הבטן והחזה נוצות חומות בהירות ומנומרות בלבן. המקור ארוך ושחור והרגליים כחלחלות. שמו ניתן לו עקב הציצה האחורית, החומה בהירה, של עורפו. כמו לשאר הברווזים הזכר גדול מהנקבה מעט.
ברווזים אלה חיים במערב דרום אמריקה בצ'ילה, ארגנטינה, פרו ובוליביה. הם שוכנים בעיקר לחופי ימים וגם בערבות ובנהרות בהרי האנדים וניזונים בצלילה מחסרי חוליות ומאצות. הם מקננים בין עשבים גבוהים ומטילים 5-7 ביצים.
תת-מינים

לברווז זה 2 תת-מינים:
Lophonetta specularioides alticola (ברווז אנדים מצויץ)
Lophonetta specularioides specularioides (ברווז מצויץ פטגוני)
ראו גם

ברווז טבעתי
ברווז ברזילאי
הערות שוליים

↑  ברווז מצויץ באתר הרשימה האדומה של IUCN
ג'וני מוס

| --- | --- |

 לידה:  14 במאי 1907 מרשל, טקסס, ארצות הברית 
 פטירה:  16 בדצמבר 1995 (בגיל 88) אודסה, ארצות הברית 
 מידע כללי
 מדינה:  ארצות הברית 
 ספורט
 ענף ספורט:  פוקר 
 כניסה להיכל התהילה:  היכל התהילה של הפוקר (1979)
 הישגים
 שיאים אישיים:  9 צמידי אליפות העולם בפוקר, מתוכם 3 באירוע המרכזי
 
ג'וני מוס (באנגלית: Johnny Moss; ‏14 במאי 1907 – 16 בדצמבר 1995) היה שחקן פוקר אמריקאי מקצועני. אלוף העולם הראשון באירוע המרכזי של אליפות העולם בפוקר (WSOPׁׂׂׂׂ) ב-1970, והיחיד שנבחר בהצבעת השחקנים. זכה פעמיים נוספות באירוע המרכזי בפורמט של אליפות העולם בשנים 1971 ו-1974, וסך הכל בתשעה צמידי אליפות העולם בפוקר לאורך הקריירה. בשנת 1979 נבחר להיכל התהילה של הפוקר.
השנים הראשונות

מוס נולד ב-14 במאי 1907 במרשל, טקסס, גדל בדאלאס, טקסס, והחל להמר כבר בגיל צעיר.
כנער, הוא הועסק בפאב מקומי, ותפקידו היה לפקח על הוגנות ההימורים שנערכו בו. בתפקיד זה למד מוס את רזי משחק הפוקר והתמקצע בו. בתוך שנתיים, החל לשחק פוקר כמקצוען.
מרתון "ראש-בראש" עם ניק היווני

בשנת 1949 היה שותף מוס לאחד המשחקים המוכרים בסצנת הפוקר. מדובר במרתון פוקר "ראש-בראש" ("heads up"), שנערך במשך חמישה חודשים בין מוס לניק היווני (ניק דנדולוס), ואורגן על ידי בני ביניון, אחד מראשי המאפייה בלאס וגאס ובעל הקזינו "פרסת הסוס" (Horseshoe). מוס ניצח במשחק והרוויח סכום הנאמד ב-2 עד 4 מיליון דולר. בסיום המשחק, מיוחס לניק היווני אחד מציטוטי הפוקר המפורסמים ביותר: "מר מוס, אני חייב לתת לך ללכת". מרתון הפוקר בין מוס לניק היווני נחשב כמשחק שנתן לביניון את ההשראה לייסד ב-1970 את אליפות העולם בפוקר.
עם זאת, לאורך השנים עלו טענות נגד האותנטיות של מרתון הפוקר. ראשית, המשחק התפרסם לראשונה מפי מוס עצמו רק בשנת 1971 - שש שנים לאחר מותו של ניק היווני. בני ביניון נמנע מלענות על שאלות בעניין באומרו: "טוב, הזיכרון שלי לא מה שהיה פעם." התקשורת שסיקרה את משחק הפוקר באותן השנים - לא דיווחה כלל המשחק. סתירה נוספת היא שלטענת מוס המשחק נערך בשנת 1949 בקזינו הפרסה של ביניון, אולם הקזינו הוקם רק שנה וחצי לאחר מכן. קושי נוסף הוא שביניון איבד את רישיון ארגון ההימורים שלו בין השנים 1948 עד 1950, ולכן לא היה יכול לערוך את המשחק באופן חוקי.
בשנת 2017 אתר PokerNews ראיין את ג'ק ביניון, בנו של בני ביניון, לרגל יום הולדתו ה-80. במהלכו, נשאל בניון הבן על קיום מרתון הפוקר - ומסר כי המשחק אכן התקיים אולם אי הבהירות נובעת מבלבול עם משחק מפורסם אחר שהתקיים באותן השנים. לדבריו, מרתון הפוקר בין מוס לניק היווני התקיים בקזינו "הפלמינגו" ולא היה פתוח לקהל הרחב. המשחק המפורסם השני שהתקיים כמה שנים לאחר מכן, בתחילת שנות ה-50 בקזינו הפרסה, היה משחק פתוח לציבור, וכלל מרתון פוקר מרובה משתתפים עם שחקנים רבים שבאו והלכו מסביב לשעון. באותו משחק השתתף גם מוס, אולם ניק היווני לא השתתף. לטענת ביניון, הבלבול נובע מכך שמוס השתתף בשני המשחקים, אולם מוס לעולם לא שיחק נגד ניק היווני בקזינו הפרסה. כשנשאל ביניון על ההשראה לייסוד אליפות העולם בפוקר - השיב כי ההשראה היא מטורניר הפוקר שנערך בקזינו הפרסה, ולא ממרתון הפוקר בין מוס לניק היווני.